Lesz vagy nem lesz elkerülő Kunszentnél? | szoljon.hu | Közélet | Jász-Nagykun-Szolnok megyei hírek
Lesz vagy nem lesz elkerülő Kunszentnél? Lesz vagy nem lesz elkerülő Kunszentnél? 2017. június 16. 12:50
KUNSZENTMÁRTON |
Nem adják fel a kunszentmártoniak: tovább lobbiznak az M44-es gyorsút városi­ lejárójáért, illetve a 45-ös számú főút Kunszentet elkerülő szakaszának megépítéséért. Pedig a helyzet nem egyszerű...
A felugró ablakban beírhatod véleményedet is, és ha épp nem vagy bejelentkezve, egyben azt is megteheted. Szakadatlanul dübörögnek a Szent István­ és a Szent Imre úton a teherautók, kamionok. Most, hogy itt a nyár, az ember tárt ­ablak mellett töltené a nappalokat, éjszakákat. Nem úgy az itt élők, akik csukott nyílászárók mellett is tudják, mikor, milyen jármű dübörög el házuk előtt két–három méterrel. Sokszor a tányérok is megcsörrennek a szekrényben, de még a képkeret is ugrik egyet a falon, a fotón szereplő perge bajszos nagypapa pedig csuklik egyet, megint őt emlegetik, milyen szép is volt itt hajdan az élet...
A főút mellett lakók évek óta szenvednek az egyre növekvő átmenő forgalomtól. Eladhatatlan házaik megrepedeztek a többtonnás járművek keltette rezgésektől, nyugalmuk odalett. Az önkormányzat tehetetlen az ügyben, a városnak nincsen pénze sok milliárd forintos elkerülő utat építeni.
Az egyik ottlakó, Szathmáry­ József elmesélte, szerveztek ők már aláírásgyűjtést is, ­számos fórumon hívták fel a figyelmet arra, mennyire elviselhetetlen a benzingőzben, zajban élni. Sok-sok levelet ­írtak, hatástanulmányt készíttettek, egyeztettek. – Akkor csillant fel a szemünk, amikor kiderült, hogy az M44-es út építése elkezdődhet – mondja Wenner-­Várkonyi Attila polgármester.
Prekup János és Szathmári József már többször felhívta a figyelmet a nagy forgalomra Fotó: Joó Zsuzsa
– Az előzetes terveket tanulmányozva megnyugodva láttuk, hogy végre teljesül régi álmunk, megépül az elkerülő. Majd jött egy újratervezés és a hidegzuhany: kiderült, sem elkerülő, sem lehajtó nem lesz egyelőre.
Állítólag erről nemhogy nem kérdezték meg a kunszentmártoniakat, de nem is szóltak nekik a módosításról. Ezek után levélben kereste meg az önkormányzat a szakminisztériumot, arra kérve őket, gondolják át a módosításokat még egyszer. Hiába...
Nemrégiben újabb levelet írtak Orbán Viktor miniszterelnöknek és Seszták Miklós nemzeti fejlesztési miniszternek, valamint már Lázár ­Jánosnak is, ismételten felhívva a figyelmet a problémákra.Az önkormányzat levelében még javaslatot is tett, hogy a kormányzat az olimpiai beruházási keretből finanszírozza a beruházás elmaradt munkarészét, méghozzá minél hamarabb.
– A 45-ös főút Kunszentmárton belterületén közel két kilométer hosszon vezet keresztül, gyakorlatilag kettészelve a települést. Az úton nap mint nap a lakosok többször átkelnek, ami csöppet sem veszélytelen... – fűzi hozzá egy másik­ érintett lakó, Prekup János­. A polgármester elárulja, már minden követ megmozgattak: Boldog István országgyűlési­ képviselőt is megkeresték, segítséget, némi lobbit kérve tőle.
A honatya valóban szívén viseli az út sorsát, ezért módosító javaslatot nyújtott be az ügyben, melyet a napokban tárgyalt a parlament költségvetési bizottsága.– Sajnos a javaslatom nem kapta a meg a szükséges többséget, így nem került az országgyűlés elé – mondta­ el kérdésünkre válaszolva ­Boldog István.
– Bár korábban az ellenzéki képviselők is kinyilvánították, hogy mindent megtesznek az elkerülő megépítéséért, végül mégsem szavazták meg az indítványt, így a 2018-as költségvetésben nem szerepel ez az útszakasz. Ennek ellenére tovább keresem a lehetőségeket, így Seszták miniszter úrtól már ígéretet kaptam rá, hogy a későbbiekben felülvizsgálják a terveket.
A napokban az érintettekhez is megérkezett Seszták Miklós levele, melyben az olvasható, hogy valóban nincsen benne a közeljövő, azaz az első ütem terveiben a 45-ös út építése. De – reményt keltve a kunszentiekben – azt is leírja a miniszter, hogy a kormány negyedévente felülvizsgálja a közúthálózat-fejlesztési terveket, így „lehetőség lesz a projekt kormányhatározatban történő ismételt szerepeltetésére”.
Ami biztos tehát, hogy semmi nem biztos: a Szent Imre­ herceg út és Szent István király út lakóinak egyelőre tűrni kell a zajt, a benzingőzt, a hatalmas átmenő forgalmat. Ugyanakkor az ipari parki lejáró hiánya miatt elképzelhető, hogy néhány vállalkozás elgondolkodik, szeretne-e olyan városba települni, ahová (egy darabig legalábbis) még út se vezet az M44-ről...
Három külön helyrajzi száma van
Kunszentmárton önkormányzata sokáig bizakodott az elkerülőjük megépítésében. Volt is miért: a 45-ös főút elkerülő­ szakaszának területét az állam már kisajátította, a régészeti előfeltárást is elvégezték. Széles csíkban kivágták már az erdőt is az építkezéshez. Állítólag a város felújítaná a volt állami gazdasági lakótelepre vezető utat, de mióta kisajátították, 3 külön helyrajzi száma van. A középen lévő 50 méteres szakasz nem az önkormányzaté, gyakorlatilag azt sem tudják, ki a kezelője. Jelenleg tehát se saját út, se elkerülő nincsen Kunszentmárton szélén.
Aprítékolóüzemet hoznának létre Szalókon
Lesz vagy nem lesz elkerülő Kunszentnél? Címzett neve *:
Megyebeli csapatainktól több kellett volna az elődöntőbe jutáshoz
Egy kiséri pálinkát választottak a legjobbnak